CELEX: 31998D0577
Language: sl
Date: 1998-09-16 00:00:00
Title: Odločba Komisije z dne 16. septembra 1998 o skupnem tehničnem predpisu za terminale z zelo majhno antensko odprtino (VSAT) satelitskih zemeljskih postaj, ki delujejo v frekvenčnih pasovih 4 GHz in 6 GHz (notificirana pod dokumentno številko K(1998) 2723)Besedilo velja za EGP.

Pomembno pravno obvestilo

|

31998D0577

Uradni list L 278 , 15/10/1998 str. 0043 - 0045

		Odločba Komisijez dne 16. septembra 1998o skupnem tehničnem predpisu za terminale z zelo majhno antensko odprtino (VSAT) satelitskih zemeljskih postaj, ki delujejo v frekvenčnih pasovih 4 GHz in 6 GHz(notificirana pod dokumentarno številko K(1998) 2723)(Besedilo velja za EGP)(98/577/ES)KOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske skupnosti,ob upoštevanju Direktive 98/13/ES Evropskega parlamenta in Sveta z dne 12. februarja 1998 v zvezi s telekomunikacijsko terminalsko opremo in opremo satelitskih zemeljskih postaj, vključno z medsebojnim priznavanjem njune skladnosti [1], in zlasti druge alinee člena 7(2) Direktive,ker je Komisija sprejela ukrep, ki opredeljuje tip opreme satelitskih zemeljskih postaj, za katero se zahteva skupni tehnični predpis, in s tem povezano izjavo o področju uporabe, v skladu s prvo alineo člena 7(2);ker naj se sprejmejo ustrezni usklajeni standardi ali deli standardov za izvajanje bistvenih zahtev, ki jih je treba preoblikovati v skupne tehnične predpise;ker je za zagotovitev neprekinjenega dostopa do trgov za proizvajalce treba omogočiti prehodne določbe v zvezi z opremo, odobreno v skladu z nacionalnimi predpisi o odobritvi tipa;ker je bil predlog v skladu s členom 29(2) predložen Odboru za odobritev terminalske opreme (ACTE);ker je skupni tehnični predpis, sprejet s to odločbo, v skladu z mnenjem Odbora za odobritev terminalske opreme,SPREJELA NASLEDNJO ODLOČBO:Člen 11. Ta odločba se uporablja za opremo satelitskih zemeljskih postaj, ki sodi na področje uporabe usklajenega standarda iz člena 2(1).2. Ta odločba uvaja skupni tehnični predpis za terminale z zelo majhno antensko odprtino (VSAT) satelitskih zemeljskih postaj, ki deluje v frekvenčnih pasovih 4 GHz in 6 GHz.Člen 21. Skupni tehnični predpis vključuje usklajeni standard, ki ga je pripravil ustrezni standardizacijski organ in pri tem, kolikor je mogoče, upošteval bistvene zahteve iz člena 17 Direktive 98/13/ES. Sklicevanje na standard je določeno v Prilogi.2. Oprema satelitskih zemeljskih postaj iz te odločbe ustreza skupnemu tehničnemu predpisu iz odstavka 1, izpolnjuje bistvene zahteve iz člena 5(a) in (b) Direktive 98/13/ES ter zahteve vseh drugih veljavnih direktiv, zlasti Direktiv Sveta 73/23/EGS [2] in 89/336/EGS [3].Člen 3Priglašeni organi, pristojni za izvajanje postopkov iz člena 10 Direktive 98/13/ES, v zvezi z opremo satelitskih zemeljskih postaj iz člena 1(1) te odločbe, uporabijo ali zagotovijo uporabo usklajenega standarda iz Priloge po notifikaciji te odločbe.Člen 41. Nacionalni predpisi o odobritvi tipa, ki zajemajo opremo s področja uporabe usklajenega standarda iz Priloge, prenehajo veljati tri mesece po datumu sprejetja te odločbe.2. Oprema satelitskih zemeljskih postaj, odobrena skladno s takšnimi nacionalnimi predpisi o odobritvi tipa, se lahko še naprej daje na nacionalni trg in uporablja.Člen 5Ta odločba je naslovljena na države članice.V Bruslju, 16. septembra 1998Za KomisijoMartin BangemannČlan Komisije[1] UL L 74, 12.3.1998, str. 1.[2] UL L 77, 26.3.1973, str. 29.[3] UL L 139, 23.5.1989, str. 19.--------------------------------------------------PRILOGASklicevanje na veljavni usklajeni standardUsklajeni standard iz člena 2 te odločbe jeSatellite earth stations and systems (SES);very small aperture terminal (VSAT) transmit-only, transmit-and-receive, receive-only satellite earth stations operating in the 4 GHz and 6 GHz frequency bands[Satelitske zemeljske postaje in sistemi (SES);terminali z zelo majhno antensko odprtino (VSAT) oddajnih, oddajno-sprejemnih in sprejemnih satelitskih zemeljskih postaj, ki delujejo v frekvenčnih pasovih 4 GHz in 6 GHz]ETSIEvropski inštitut za telekomunikacijske standardeSekretariat ETSITBR43: maj 1998(brez predgovora)Dodatne informacijeEvropski inštitut za telekomunikacijske standarde je priznan v skladu z Direktivo Sveta 83/189/EGS [1].Navedeni usklajeni standard je izdelan v skladu s pooblastilom, podeljenim skladno z ustreznimi postopki Direktive Sveta 83/189/EGS.Celotno besedilo zgoraj navedenega usklajenega standarda je mogoče dobiti na naslovih:Evropski inštitut za telekomunikacijske standarde 650 route des Lucioles F-06921 Sophia Antipolis Cedex | Evropska komisija DG XIII/A/2 — (BU 31, 1/7) Rue de la Loi/Wetstraat 200 B-1049 Brussels |ali pri kateri koli drugi organizaciji, odgovorni za objavo standardov ETSI, katerih seznam je na voljo na spletni strani www.ispo.cec.be.[1] UL L 109, 26.4.1983, str. 8.--------------------------------------------------